സൂപ്പര് സ്റ്റാറുകളുടെ സഹോദരിയാകാന് കീര്ത്തി സുരേഷ്: വാങ്ങുന്നത് കോടികള് മലയാളത്തിലും തെന്നിന്ത്യന് സിനിമാ ലോകത്തും ഒരുപോലെ തിളങ്ങി നില്ക്കുന്ന നടിയാണ് കീര്ത്തി സുരേഷ്. നടി മേനകയുടേയും നിര്മ്മാതാവ് സുരേഷ് കുമാറിന്റേയും മകളായ കീര്ത്തി ബാലതാരമായിട്ടാണ് ആദ്യം സിനമയില് എത്തുന്നത്. പിന്നീട് 2013 ല് പുറത്തിറങ്ങിയ പ്രിയദര്ശന് ചിത്രമായ ഗീതാഞ്ജലിയിലൂടെയാണ് നടിയുടെ മടങ്ങി വരവ്. ചെറിയ സമയത്തിനുള്ളില് മികച്ച നടിക്കുള്ള ദേശീയ പുരസ്കാരം വരെ കീര്ത്തി സ്വന്തമാക്കിയിരുന്നു. തമിഴിലും തെലുങ്കിലുമായി നിരവധി ചിത്രങ്ങളിലാണ് കീര്ത്തി അഭിനയിച്ചുകൊണ്ടിരിക്കുന്നത്. സൂപ്പര് താരങ്ങളുടെ എല്ലാം നായികയായി തിളങ്ങി കൊണ്ടിരിക്കുന്ന കീര്ത്തി ഇപ്പോള് സഹോദരി വേഷങ്ങളിലും അഭിനയിക്കുന്നുവെന്ന റിപ്പോര്ട്ടാണ് പുറത്തു വരുന്നത്. റേറ്റിങ് കൂടുതലുള്ള ഒരു നായികയും സഹോദരി വേഷങ്ങള് ചെയ്യാന് സമ്മതിക്കാറില്ല. പക്ഷേ, കീര്ത്തി സുരേഷ് അത്തരം ചിട്ടകള് നോക്കുന്നില്ല എന്നാണ് റിപ്പോര്ട്ടുകള്. ഒരേസമയം രണ്ട് സിനിമകളില് സഹോദരിയായി പ്രത്യക്ഷപ്പെടാന് കീര്ത്തി സമ്മതിച്ചുവെന്നും, മെഹര് രമേശ് സംവിധാനം ചെയ്ത മെഗാസ്റ്റാര് ചിരഞ്ജീവിയുടെ പുതിയ സിനിമ ഉദാഹരണമാണെന്നും റിപ്പോര്ട്ടുണ്ട്. രജനികാന്തിന്റെ അണ്ണാത്തെയില് കീര്ത്തി ഒപ്പുവച്ചിട്ടുണ്ടെന്നും അവിടെ രജനിയുടെ സഹോദരിയായിട്ടാണ് കീര്ത്തി വേഷം ഇടുന്നതെന്നും സൂചനയുണ്ട്. ചിത്രത്തിലെ അഭിനയത്തിന് കീര്ത്തി സുരേഷിന് 2.5 കോടി രൂപ വലിയ പ്രതിഫലം ലഭിക്കുന്നുണ്ടെന്നാണ് റിപ്പോര്ട്ട്. സംവിധായകന് സെല്വരാഘവന് നായകനായി അഭിനയിക്കുന്ന സാനി കൈദം എന്ന തമിഴ് ചിത്രത്തിലാണ് കീര്ത്തി എത്തുന്നത്. അതിലും കീര്ത്തി അനുജത്തിയുടെ റോളിലാകും എത്തുക എന്നും റിപ്പോര്ട്ടുണ്ട്. നിലവില് കീര്ത്തി മഹേഷ് ബാബുവിനൊപ്പം അഭിനയിക്കുന്നത് സര്ക്കാര് വരി പടയിലാണ്. ചിത്രത്തില് സൂപ്പര്സ്റ്റാറിനൊപ്പം നായിക വേഷത്തിലാണ് കീര്ത്തി എത്തുന്നത്.